
A hazai bivalytenyésztés gazdasági helyzetének elemzése

A dolgozat témája a bivalytenyésztés gazdasági helyzetének elemzése, azon belül pedig leginkább a génmegőrzés, mint fajtafenntartási jelentőség, valamint a húsipari feldolgozás és értékesítés. A vizsgálat három helyen történt, a Fertő-Hanság Nemzeti Parkban, a Hortobágyi Nemzeti Parkban és a Kápolnapusztai Bivalyrezervátumban. Ezek a területek hazánk legnagyobb bivalylétszámmal rendelkező gazdaságai. A kutatásban kérdőív segítségével a fogyasztók véleményét és érdeklődését mértem fel. A dolgozat legfőbb kérdése a bivaly élelmiszeriparban történő értékesítésének hiánya, ennek okai, következményei és a tartástechnológia gazdaságosságának elemzése. A bivalytartás a mezőgazdaság és élelmiszeripar egyik kiaknázatlan ágazata, mert húsának értékét és különlegességét a piac nem ismeri fel, tejének magas zsírtartalma és vitamintartalma sajtok kiváló alapanyagaként szolgálna. Ebben szerepet játszik tartásának nehézsége, komplikáltsága, illetve hogy a piacon megfelelő marketing hiányában és magas fogyasztói ára miatt nem jelentős fogyasztási cikk. A vizsgálat eredményeként megállapítható, hogy a lakosság kevés információval rendelkezik az őshonos házibivalyról és termékeinek pozitívumairól. További konklúzió, hogy a bivalytartás jövőbeni fellendülését nehezíti az állami támogatások csökkenése és a magángazdálkodók tőkehiánya.



